title: Neuvoston päätös (EU) 2017/1789, annettu 25 päivänä syyskuuta 2017, liiallisen alijäämän olemassaolosta Kreikassa annetun päätöksen 2009/415/EY kumoamisesta

text:
               4.10.2017

               FI

               Euroopan unionin virallinen lehti

               L 256/5

         NEUVOSTON PÄÄTÖS (EU) 2017/1789,
   annettu 25 päivänä syyskuuta 2017,
   liiallisen alijäämän olemassaolosta Kreikassa annetun päätöksen 2009/415/EY kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 12 kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Neuvosto päätti komission suosituksesta 27 päivänä huhtikuuta 2009 Euroopan yhteisön perustamissopimuksen 104 artiklan 6 kohdan nojalla tehdyllä neuvoston päätöksellä 2009/415/EY (1), että Kreikassa oli liiallinen alijäämä. Neuvosto totesi, että julkisen talouden alijäämä oli 3,5 prosenttia suhteessa BKT:hen vuonna 2007 eli yli perussopimuksen mukaisen 3 prosentin viitearvon, ja sen arvioitiin olevan 3,6 prosenttia suhteessa BKT:hen vuonna 2008 (ilman kertaluonteisia toimenpiteitä; kertaluonteisten toimenpiteiden kanssa 3,4 prosenttia suhteessa BKT:hen). Julkisen talouden alijäämän ennustettiin olevan 4,4 prosenttia suhteessa BKT:hen vuonna 2009 (tai 3,7 prosenttia, jos huomioon otetaan kertaluonteiset tulot). Julkinen bruttovelka oli 94,8 prosenttia suhteessa BKT:hen vuonna 2007 ja 94,6 prosenttia suhteessa BKT:hen vuonna 2008 eli huomattavasti yli perussopimuksen mukaisen 60 prosentin viitearvon. Komission tammikuun 2009 väliennusteessa arvioitiin, että julkisen velan osuus suhteessa BKT:hen kasvaa 96,3 prosenttiin vuonna 2009 ja 98,5 prosenttiin vuonna 2010.

               (2)

               Neuvosto antoi 27 päivänä huhtikuuta 2009 Euroopan yhteisön perustamissopimuksen 104 artiklan 7 kohdan ja neuvoston asetuksen (EY) N:o 1467/97 (2) 3 artiklan 4 kohdan nojalla Kreikalle komission suositukseen perustuvan suosituksen, jossa Kreikkaa kehotettiin korjaamaan liiallinen alijäämä viimeistään vuonna 2010 siten, että se supistaa julkisen talouden alijäämänsä alle 3 prosenttiin suhteessa BKT:hen uskottavalla ja kestävällä tavalla. Määräajaksi, johon mennessä Kreikan hallituksen oli toteutettava tuloksellisia toimia tämän tavoitteen saavuttamiseksi, neuvosto asetti 27 päivän lokakuuta 2009.

               (3)

               Neuvosto totesi 30 päivänä marraskuuta 2009 Euroopan unionin toiminnasta tehdyn sopimuksen 126 artiklan 8 kohdan mukaisesti, ettei Kreikka ollut toteuttanut tuloksellisia toimia; tämän vuoksi neuvosto vaati komission suosituksesta 16 päivänä helmikuuta 2010 Euroopan unionin toiminnasta tehdyn sopimuksen 126 artiklan 9 kohdan mukaisesti Kreikkaa toteuttamaan toimenpiteitä liiallisen alijäämänsä korjaamiseksi viimeistään vuonna 2012. Neuvosto myös asetti tuloksellisten toimien toteuttamisen määräajaksi 15 päivän toukokuuta 2010.

               (4)

               Kreikan hallituksen rahoitustilanteen erittäin jyrkkä heikkeneminen johti siihen, että jäsenvaltiot, joiden rahayksikkö on euro, päättivät vuonna 2010 Kreikan pyynnöstä antaa Kreikalle yhdessä Kansainvälisen valuuttarahaston monenkeskisen avun kanssa vakaustukea koko euroalueen rahoitusvakauden varmistamiseksi. Jäsenvaltioiden, joiden rahayksikkö on euro, myöntämä tuki on maaliskuusta 2012 alkaen toteutettu Euroopan rahoitusvakausvälineestä myönnetyn lainan muodossa.

               (5)

               Neuvosto hyväksyi Euroopan unionin toiminnasta tehdyn sopimuksen 126 artiklan 9 kohdan ja 136 artiklan nojalla 10 päivänä toukokuuta 2010 päätöksen 2010/320/EU (3), joka osoitettiin Kreikalle julkisen talouden valvonnan lujittamiseksi ja syventämiseksi, ja vaati Kreikkaa toteuttamaan alijäämää pienentäviä toimenpiteitä, joita pidettiin tarpeellisina liiallisen alijäämän korjaamiseksi viimeistään vuonna 2014.

               (6)

               Päätöstä 2010/320/EU on muutettu huomattavasti useita kertoja. Se laadittiin 12 päivänä heinäkuuta 2011 uudelleen neuvoston päätöksellä 2011/734/EU (4). Päätöstä 2011/734/EU on muutettu tämän jälkeen huomattavasti useita kertoja 8 päivän marraskuuta 2011 ja joulukuun 2012 välisenä aikana (5).

               (7)

               Kreikka pyysi 8 päivänä heinäkuuta 2015 rahoitustukea Euroopan vakautusmekanismilta (EVM) kolmivuotisen lainan muodossa, ja 12 päivänä heinäkuuta 2015 saavutettiin periaatteellinen yhteisymmärrys enintään 86 000 miljoonan euron lainan myöntämisestä Kreikalle.

               (8)

               Euroopan parlamentin ja neuvoston asetuksen (EU) N:o 472/2013 (6) ja erityisesti sen 7 artiklan mukaan jäsenvaltion, joka pyytää rahoitustukea EVM:ltä, on laadittava makrotalouden sopeutusohjelma, jäljempänä ’ohjelma’, neuvoston hyväksyttäväksi. Tällaisella ohjelmalla olisi varmistettava sellaisten uudistusten hyväksyminen, joita tarvitaan julkisen talouden kestävyyden ja sääntely-ympäristön parantamiseksi.

               (9)

               Kreikan laatima ohjelma hyväksyttiin neuvoston täytäntöönpanopäätöksellä (EU) 2015/1411 (7). EVM:n puolesta toiminut komissio ja Kreikan viranomaiset allekirjoittivat 19 päivänä elokuuta 2015 erityisiä talouspoliittisia ehtoja koskevan yhteisymmärryspöytäkirjan.

               (10)

               Neuvosto hyväksyi 19 päivänä elokuuta 2015 Euroopan unionin toiminnasta tehdyn sopimuksen 126 artiklan 9 kohdan nojalla komission suosituksesta päätöksen (EU) 2015/1410 (8) ja vaati Kreikkaa toteuttamaan alijäämää pienentäviä toimenpiteitä, joita pidettiin tarpeellisina liiallisen alijäämän tilanteen korjaamiseksi viimeistään vuonna 2017.

               (11)

               Kreikka vapautettiin asetuksen (EU) N:o 472/2013 10 artiklan 2 kohdan a alakohdan mukaisesti velvollisuudesta toimittaa liiallista alijäämää koskevaan menettelyyn liittyvät kertomukset, ja sen sijaan se antoi kertomukset ohjelman puitteissa.

               (12)

               Kreikka sai ohjelman ensimmäisen tarkastelun onnistuneesti päätökseen kesäkuussa 2016. Euroryhmä piti 15 päivänä kesäkuuta 2017 myönteisenä etukäteistoimia, jotka Kreikka oli toteuttanut ohjelman toista tarkastelua varten kyseisen tarkastelun päätökseen saattamisen edistämiseksi. Euroryhmän 24 päivänä toukokuuta 2016 ja 15 päivänä kesäkuuta 2017 pitämissä kokouksissa selkiytettiin toimenpiteitä, joita toteutetaan tarvittaessa sen jälkeen, kun ohjelma on saatu menestyksekkäästi päätökseen, sen varmistamiseksi, että Kreikan velka on kestävällä tasolla.

               (13)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn liiallisia alijäämiä koskevasta menettelystä tehdyn pöytäkirjan (N:o 12) 4 artiklan mukaan komissio toimittaa menettelyn täytäntöönpanoa varten tarvittavat tiedot. Pöytäkirjan soveltamisen osana jäsenvaltioiden on neuvoston asetuksen (EY) N:o 479/2009 (9) 3 artiklan mukaisesti toimitettava tiedot julkisen talouden alijäämästä ja velasta sekä muista asiaan liittyvistä muuttujista kahdesti vuodessa eli ennen 1 päivää huhtikuuta ja ennen 1 päivää lokakuuta.

               (14)

               Neuvoston antaa päätökset liiallisen alijäämän olemassaoloa koskevien päätösten kumoamisesta toimitettujen tietojen perusteella. Liiallisen alijäämän olemassaoloa koskeva päätös olisi lisäksi kumottava ainoastaan, jos alijäämä ei komission ennusteiden mukaan ylitä perussopimuksessa määrättyä 3 prosentin viitearvoa suhteessa BKT:hen ennustejaksolla (10).

               (15)

               Niiden tietojen perusteella, jotka komissio (Eurostat) on toimittanut asetuksen (EY) N:o 479/2009 14 artiklan mukaisesti saatuaan Kreikalta ilmoituksen huhtikuussa 2017, sekä ohjelman ensimmäisen tarkastelun ja komission kevään 2017 talousennusteen perusteella voidaan tehdä seuraavat päätelmät:

                           —

                           Julkisen talouden rahoitusasema on parantunut jatkuvasti vuodesta 2009, jolloin alijäämä oli suurimmillaan 15,1 prosenttia suhteessa BKT:hen; alijäämä supistui 5,9 prosenttiin suhteessa BKT:hen vuonna 2015 (3,2 prosenttiin suhteessa BKT:hen, jos huomioon ei oteta Eurostatin ilmoittamaa, finanssialan tukeen liittyvien valtion tukitoimien nettovaikutusta) ja kääntyi lopulta 0,7 prosentin ylijäämäksi suhteessa BKT:hen vuonna 2016 (11). Alijäämän supistuminen perustui pitkälti yhtä paljon menojen hillitsemiseen kuin valtion tulojen vakauttamiseen.

                           —

                           Kun otetaan huomioon ensimmäisen tarkastelun yhteydessä hyväksytty finanssipoliittinen toimenpidepaketti, jonka ennustetaan tuottavan vuoden 2018 kuluessa 3 prosenttia suhteessa BKT:hen, sekä toimenpiteet, joista sovittiin toisen tarkastelun yhteydessä ja joilla on tarkoitus osittain kompensoida vähimmäistulojärjestelmän kansallisesta käyttöönotosta aiheutuvat talousarviovaikutukset, komission kevään 2017 talousennusteessa ennakoidaan, että alijäämä on 1,2 prosenttia suhteessa BKT:hen vuonna 2017, ja jos politiikka säilyy muuttumattomana, vuonna 2018 saavutetaan ylijäämä, joka on 0,6 prosenttia suhteessa BKT:hen. Kreikan viranomaisten komission kevään talousennusteen koontipäivän jälkeen toukokuussa 2017 hyväksymässä vuodet 2018–2021 kattavassa keskipitkän aikavälin finanssipoliittisessa strategiassa esitettyjen toimenpiteiden odotetaan parantavan julkisen talouden toteutumaa vuonna 2018 ja keskipitkällä aikavälillä. Tämän vuoksi alijäämän odotetaan ennustejaksolla pysyvän alle perussopimuksessa määrätyn 3 prosentin viitearvon suhteessa BKT:hen.

                           —

                           Kreikan julkinen velka suhteessa BKT:hen kasvoi suurten julkisten alijäämien, nimellisen BKT:n supistumisen ja pankkialalle annetun rahoitustuen vuoksi vuosien 2008 (12) ja 2016 välisenä aikana 109,4 prosentista 179,0 prosenttiin vuonna 2012 toteutetuista merkittävistä velkojen uudelleenjärjestelyistä huolimatta. Kreikan julkisen velan osuus suhteessa BKT:hen kasvoi etenkin vuosien 2015 ja 2016 välisenä aikana 177,4 prosentista 179,0 prosenttiin, koska osa julkisen talouden vuoden 2016 ylijäämästä käytettiin tarvittavien kassavarantojen muodostamiseen. Velan kasvu oli yhteydessä myös uuteen positiiviseen virta-varanto-korjauserään, joka johtui niiden maksurästien hoitamisesta, jotka oli tilastosääntöjen mukaisesti jätetty kirjaamatta julkiseen velkaan. Velkasuhteen odotetaan säilyvän jokseenkin ennallaan vuonna 2017, koska maksurästien selvitysohjelma jatkuu; vuonna 2018 velkasuhteen odotetaan kuitenkin supistuvan 174,6 prosenttiin suhteessa BKT:hen julkisen talouden ylijäämän ja suotuisan suhdannetilanteen ansiosta.

               (16)

               Komission (Eurostat) huhtikuussa 2017 julkistaman, Kreikan julkisen talouden vuoden 2016 toteutuman ja komission kevään 2017 talousennusteen perusteella Kreikka täyttää edellytykset, joiden perusteella neuvosto voi kumota päätöksensä liiallisen alijäämän olemassaolosta Kreikassa. Euroryhmän 15 päivänä kesäkuuta 2017 pitämässä kokouksessa keskusteltiin myös useista osatekijöistä, kuten julkisen talouden keskipitkän aikavälin kehitysennusteesta, joilla on merkitystä komission neuvostolle antaman suosituksen kannalta, jossa se suosittaa, että neuvosto kumoaa päätöksensä liiallisen alijäämän olemassaolosta Kreikassa.

               (17)

               Kreikkaan sovelletaan liiallisen alijäämän korjaamista seuraavasta vuodesta eli vuodesta 2017 alkaen vakaus- ja kasvusopimuksen ennalta ehkäisevää osiota, ja sitä seurataan edelleen vuoden 2018 puoliväliin ulottuvan ohjelman puitteissa. Tämän jälkeen Kreikan olisi edettävä asianmukaisessa tahdissa kohti julkisen talouden keskipitkän aikavälin tavoitettaan, myös noudattamalla menojen kasvulle asetettua vertailuarvoa, ja noudatettava velkakriteeriä asetuksen (EY) N:o 1467/97 2 artiklan 1 a kohdan mukaisesti.

               (18)

               Euroopan unionin toiminnasta tehdyn sopimuksen 126 artiklan 12 kohdan mukaan neuvoston päätös liiallisen alijäämän olemassaolosta on kumottava, kun liiallinen alijäämä jäsenvaltiossa, jota asia koskee, on neuvoston käsityksen mukaan oikaistu.

               (19)

               Neuvoston käsityksen mukaan Kreikan liiallinen alijäämä on oikaistu, ja päätös 2009/415/EY olisi näin ollen kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Kokonaistilanteen arviointi osoittaa, että Kreikan liiallisen alijäämän tilanne on oikaistu.
   2 artikla
   Kumotaan päätös 2009/415/EY.
   3 artikla
   Tämä päätös on osoitettu Helleenien tasavallalle.

      Tehty Brysselissä 25 päivänä syyskuuta 2017.

            Neuvoston puolesta

            Puheenjohtaja

         M. MAASIKAS

      (1)  Neuvoston päätös 2009/415/EY, tehty 27 päivänä huhtikuuta 2009, liiallisen alijäämän olemassaolosta Kreikassa (EUVL L 135, 30.5.2009, s. 21).

      (2)  Neuvoston asetus (EY) N:o 1467/97, annettu 7 päivänä heinäkuuta 1997, liiallisia alijäämiä koskevan menettelyn täytäntöönpanon nopeuttamisesta ja selkeyttämisestä (EYVL L 209, 2.8.1997, s. 6).

      (3)  Neuvoston päätös 2010/320/EU, annettu 8 päivänä kesäkuuta 2010, joka on osoitettu Kreikalle julkisen talouden valvonnan lujittamiseksi ja syventämiseksi ja jolla vaaditaan Kreikkaa toteuttamaan alijäämää pienentäviä toimenpiteitä, joita pidetään tarpeellisina liiallisen alijäämän tilanteen korjaamiseksi (EUVL L 145, 11.6.2010, s. 6).

      (4)  Neuvoston päätös 2011/734/EU, annettu 12 päivänä heinäkuuta 2011, joka on osoitettu Kreikalle julkisen talouden valvonnan lujittamiseksi ja syventämiseksi ja jolla vaaditaan Kreikkaa toteuttamaan alijäämää pienentäviä toimenpiteitä, joita pidetään tarpeellisina liiallisen alijäämän tilanteen korjaamiseksi (EUVL L 296, 15.11.2011, s. 38).

      (5)  Neuvoston päätös 2011/791/EU, annettu 8 päivänä marraskuuta 2011, jolla muutetaan päätös 2011/734/EU, joka on osoitettu Kreikalle julkisen talouden valvonnan lujittamiseksi ja syventämiseksi ja jolla vaaditaan Kreikkaa toteuttamaan alijäämää pienentäviä toimenpiteitä, joita pidetään tarpeellisina liiallisen alijäämän tilanteen korjaamiseksi (EUVL L 320, 3.12.2011, s. 28); neuvoston päätös 2012/211/EU, annettu 13 päivänä maaliskuuta 2012, jolla muutetaan päätös 2011/734/EU, joka on osoitettu Kreikalle julkisen talouden valvonnan lujittamiseksi ja syventämiseksi ja jolla vaaditaan Kreikkaa toteuttamaan alijäämää pienentäviä toimenpiteitä, joita pidetään tarpeellisina liiallisen alijäämän tilanteen korjaamiseksi (EUVL L 113, 25.4.2012, s. 8); neuvoston päätös 2013/6/EU, annettu 4 päivänä joulukuuta 2012, päätöksen 2011/734/EU, joka on osoitettu Kreikalle julkisen talouden valvonnan lujittamiseksi ja syventämiseksi ja jolla vaaditaan Kreikkaa toteuttamaan alijäämää pienentäviä toimenpiteitä, joita pidetään tarpeellisina liiallisen alijäämän tilanteen korjaamiseksi, muuttamisesta (EUVL L 4, 9.1.2013, s. 40).

      (6)  Euroopan parlamentin ja neuvoston asetus (EU) N:o 472/2013, annettu 21 päivänä toukokuuta 2013, rahoitusvakautensa osalta vakavissa vaikeuksissa olevien tai vakavien vaikeuksien uhasta kärsivien euroalueen jäsenvaltioiden talouden ja julkisen talouden valvonnan tiukentamisesta (EUVL L 140, 27.5.2013, s. 1).

      (7)  Neuvoston täytäntöönpanopäätös (EU) 2015/1411, annettu 19 päivänä elokuuta 2015, Kreikan makrotalouden sopeutusohjelman hyväksymisestä (EUVL L 219, 20.8.2015, s. 12). Täytäntöönpanopäätös (EU) 2015/1411 julkaistiin uudelleen kaikilla virallisilla kielillä virallisessa lehdessä EUVL L 91, 7.4.2016, s. 27.

      (8)  Neuvoston päätös (EU) 2015/1410, annettu 19 päivänä elokuuta 2015, Kreikalle esitettävästä vaatimuksesta toteuttaa liiallisen alijäämän tilanteen korjaamiseksi tarpeellisina pidettäviä alijäämää pienentäviä toimenpiteitä (EUVL L 219, 20.8.2015, s. 8). Päätös (EU) 2015/1410 julkaistiin uudelleen kaikilla virallisilla kielillä virallisessa lehdessä EUVL L 91, 7.4.2016, s. 18.

      (9)  Neuvoston asetus (EY) N:o 479/2009, annettu 25 päivänä toukokuuta 2009, Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta (EUVL L 145, 10.6.2009, s. 1).

      (10)  Vastaa vakaus- ja kasvusopimuksen täytäntöönpanoa koskevia vaatimuksia sekä vakaus- ja lähentymisohjelmien muotoa ja sisältöä koskevia ohjeita, jotka talous- ja rahoituskomitea hyväksyi 15 päivänä toukokuuta 2017. Saatavilla osoitteessa http://data.consilium.europa.eu/doc/document/ST-9344-2017-INIT/en/pdf.

      (11)  Eurostatin toimittamien tietojen mukaan perusjäämä oli 3,9 prosenttia suhteessa BKT:hen vuonna 2016. Ohjelmaan sisältyvän määritelmän mukainen perusjäämä oli 4,2 prosenttia suhteessa BKT:hen. Ohjelmassa määritelty perusjäämä ei sisällä pankkien pääomittamisen kertaluonteisia kustannuksia, muuttoliikkeeseen liittyviä menoja vähennettynä unionilta saaduilla varojen siirroilla, niiden jäsenvaltioiden, joiden rahayksikkö on euro, siirtoja, jotka liittyvät euroalueen kansallisten keskuspankkien tuloja koskeviin päätöksiin (arvopaperimarkkinaohjelman (SMP) ja nettorahoitusvaroja koskevan sopimuksen (ANFA) puitteissa keskuspankkien hallussa olevista Kreikan joukkovelkakirjoista saatavia tuottoja vastaavat määrät) eikä osaa yksityistämisestä saaduista tuotoista, mutta se sisältää käsittelemättä ja maksamatta olevien veronpalautusten kertymän muutoksen.

      (12)  Vuoden 2008 velkasuhdetta on tarkistettu ylöspäin alun perin julkistetusta velkasuhteesta, jonka mukaan velka oli 94,6 prosenttia suhteessa BKT:hen; tarkistus johtuu sekä julkisen talouden velkaan että BKT:hen vaikuttaneista tilastollisista tarkistuksista.


Avis juridique important

|

31998D0343

98/343/EHTY, Euratom: Komission päätös, tehty 30 päivänä huhtikuuta 1998, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Uzbekistanin tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan hiili- ja teräsyhteisön sekä Euroopan atomienergiayhteisön puolesta

Virallinen lehti nro L 153 , 27/05/1998 s. 0017 - 0017

KOMISSION PÄÄTÖS,tehty 30 päivänä huhtikuuta 1998,Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Uzbekistanin tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan hiili- ja teräsyhteisön sekä Euroopan atomienergiayhteisön puolesta (98/343/EHTY, Euratom) EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan,ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,sekä katsoo, ettäBrysselissä 21 päivänä kesäkuuta 1996 allekirjoitetun Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimuksen voimaantuloon asti on tarpeen hyväksyä 14 päivänä marraskuuta 1996 parafoitu Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Uzbekistanin tasavallan kauppaa ja kaupan liitännäistoimenpiteitä koskeva väliaikainen sopimus,väliaikaisen sopimuksen tekeminen on tarpeen Euroopan hiili- ja teräsyhteisön perustamissopimuksen 2 ja 3 artiklassa esitettyjen yhteisön tavoitteiden saavuttamiseksi ottaen huomioon, että perustamissopimuksessa ei määrätä kaikista tämän päätöksen soveltamisalaan kuuluvista asioista, jakuultuaan 26 päivänä tammikuuta 1998 neuvoa-antavaa komiteaa ja saatuaan neuvoston suostumuksen ja hyväksynnän,ON PÄÄTTÄNYT SEURAAVAA:1 artikla Hyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Uzbekistanin tasavallan kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat liitteet, pöytäkirja ja julistukset Euroopan hiili- ja teräsyhteisön ja Euroopan atomienergiayhteisön puolesta.Kyseiset asiakirjat ovat tämän päätöksen liitteenä (1).2 artikla Komission puheenjohtaja antaa Euroopan hiili- ja teräsyhteisön ja Euroopan atomienergiayhteisön puolesta väliaikaisen sopimuksen 32 artiklassa tarkoitetun tiedonannon.Tehty Brysselissä 30 päivänä huhtikuuta 1998.Komission puolestaHans VAN DEN BROEKKomission jäsen(1) EYVL L 43, 14.2.1998, s. 2 ja 12.


title: Euroopan parlamentin päätös (EU) 2017/1641, annettu 27 päivänä huhtikuuta 2017, Euroopan unionin elinten käännöskeskuksen varainhoitovuoden 2015 tilien päättämisestä

text:
               29.9.2017

               FI

               Euroopan unionin virallinen lehti

               L 252/175

         EUROOPAN PARLAMENTIN PÄÄTÖS (EU) 2017/1641,
   annettu 27 päivänä huhtikuuta 2017,
   Euroopan unionin elinten käännöskeskuksen varainhoitovuoden 2015 tilien päättämisestä
   EUROOPAN PARLAMENTTI, joka

               —

               ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2015 sekä keskuksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä keskukselle (05873/2017 – C8-0054/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (4) ja erityisesti sen 14 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön (A8-0075/2017),

               1.

               hyväksyy Euroopan unionin elinten käännöskeskuksen varainhoitovuoden 2015 tilien päättämisen;

               2.

               kehottaa puhemiestä välittämään tämän päätöksen Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 27.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EYVL L 314, 7.12.1994, s. 1.

      (5)  EUVL L 328, 7.12.2013, s. 42.


title: DOCUMENTS CONCERNING THE ACCESSION OF THE KINGDOM OF SPAIN AND THE PORTUGUESE REPUBLIC TO THE EUROPEAN COMMUNITIES, DECISION OF THE COUNCIL OF THE EUROPEAN COMMUNITIES OF 11 JUNE 1985 ON THE ADMISSION OF THE KINGDOM OF SPAIN AND THE PORTUGUESE REPUBLIC TO THE EUROPEAN ECONOMIC COMMUNITY AND TO THE EUROPEAN ATOMIC ENERGY COMMUNITY

text:
Avis juridique important

|

11985I/DEC/CEE/EUR

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Euroopan yhteisöjen neuvoston päätös, tehty 11 päivänä kesäkuuta 1985, Espanjan kuningaskunnan ja Portugalin tasavallan ottamisesta Euroopan talousyhteisön ja Euroopan atomienergiayhteisön jäseniksi

Virallinen lehti nro L 302 , 15/11/1985 s. 0007 - 0008

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Euroopan yhteisöjen neuvoston päätös, tehty 11 päivänä kesäkuuta 1985, Espanjan kuningaskunnan ja Portugalin tasavallan ottamisesta Euroopan talousyhteisön ja Euroopan atomienergiayhteisön jäseniksiEUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 237 artiklan,ottaa huomioon Euroopan atomienergiayhteisön perustamissopimuksen ja erityisesti sen 205 artiklan,ottaa huomioon komission lausunnon,ottaa huomioon edustajakokouksen lausunnon,sekä katsoo, ettäEspanjan kuningaskunta ja Portugalin tasavalta ovat hakeneet Euroopan talousyhteisön ja Euroopan atomienergiayhteisön jäsenyyttä,ON PÄÄTTÄNYT:hyväksyä jäsenyyshakemukset, liittymisehdot ja perustamissopimuksiin liittymisen vuoksi tehtävät mukautukset, joista tehdään sopimus jäsenvaltioiden sekä Espanjan kuningaskunnan ja Portugalin tasavallan välillä.Tehty Luxemburgissa 11 päivänä kesäkuuta 1985.På rådets vegneFormandIm Namen des RatesDer PräsidentÃéá ôï ÓõìâïýëéïÏ ÐñüåäñïòFor the CouncilThe PresidentPor el ConsejoEl PresidentePour le ConseilLe présidentThar ceann na ComhairleAn tUachtaránPer il ConsiglioIl PresidenteVoor de RaadDe VoorzitterPelo ConselhoO PresidenteG. ANDREOTTI


title: Euroopan parlamentin päätös (EU) 2017/1677, annettu 27 päivänä huhtikuuta 2017, Euroopan vakuutus- ja lisäeläkeviranomaisen varainhoitovuoden 2015 tilien päättämisestä

text:
               29.9.2017

               FI

               Euroopan unionin virallinen lehti

               L 252/242

         EUROOPAN PARLAMENTIN PÄÄTÖS (EU) 2017/1677,
   annettu 27 päivänä huhtikuuta 2017,
   Euroopan vakuutus- ja lisäeläkeviranomaisen varainhoitovuoden 2015 tilien päättämisestä
   EUROOPAN PARLAMENTTI, joka

               —

               ottaa huomioon Euroopan vakuutus- ja lisäeläkeviranomaisen lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan vakuutus- ja lisäeläkeviranomaisen tilinpäätöksestä varainhoitovuodelta 2015 sekä viranomaisen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä viranomaiselle (05873/2017 – C8-0073/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1094/2010 (4) ja erityisesti sen 64 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A8-0101/2017),

               1.

               hyväksyy Euroopan vakuutus- ja lisäeläkeviranomaisen varainhoitovuoden 2015 tilien päättämisen;

               2.

               kehottaa puhemiestä välittämään tämän päätöksen Euroopan vakuutus- ja lisäeläkeviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 107.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 331, 15.12.2010, s. 48.

      (5)  EUVL L 328, 7.12.2013, s. 42.


Avis juridique important

|

32000D0007(01)

Euroopan keskuspankin päätös, tehty 12 päivänä lokakuuta 1999, Euroopan keskuspankin johtokunnan työjärjestyksestä (EKP/1999/7)

Virallinen lehti nro L 314 , 08/12/1999 s. 0034 - 0035

EUROOPAN KESKUSPANKIN PÄÄTÖS,tehty 12 päivänä lokakuuta 1999,Euroopan keskuspankin johtokunnan työjärjestyksestä(EKP/1999/7)(1999/811/EY)EUROOPAN KESKUSPANKIN JOHTOKUNTA, jokaottaa huomioon Euroopan keskuspankin työjärjestyksen ja erityisesti sen 8 ja 24 artiklan,sekä katsoo, ettäsen varmistamiseksi, että EKP:n johtokunnan on aina mahdollista tehdä EKP:n päätöksiä, on välttämätöntä perustaa järjestely päätösten tekemiseksi teleneuvottelussa sekä järjestely toimivallan siirtämiseksi; johtokunnan kollegiaalisen vastuun periaate säilyy ennallaan molemmissa tapauksissa,ON PÄÄTTÄNYT SEURAAVAA:1 artiklaTäydentävä luonneTämä päätös täydentää Euroopan keskuspankin työjärjestystä. Tämän päätöksen termeillä on sama merkitys kuin Euroopan keskuspankin työjärjestyksessä.2 artiklaLäsnäolo johtokunnan kokouksissa1. Puheenjohtaja nimittää sihteeriksi yhden Euroopan keskuspankin (EKP) henkilöstön jäsenistä. Sihteeri vastaa kaikkien johtokunnan kokousten järjestämisestä ja kokouspöytäkirjojen laatimisesta.2. Sekä puheenjohtajan että varapuheenjohtajan ollessa estyneenä johtokunnan kokouksen puhetta johtaa toimessaan pisimpään ollut johtokunnan jäsen; siinä tapauksessa että kaksi tai useampi johtokunnan jäsenistä ovat olleet toimessaan yhtä kauan, puhetta johtaa iältään vanhin jäsen.3. Johtokunta voi kutsua EKP:n henkilöstön jäseniä kokouksiinsa.3 artiklaEsityslista ja kokoukset1. EKP:n johtokunta hyväksyy jokaisen kokouksen esityslistan. Puheenjohtaja laatii alustavan esityslistan, joka lähetetään siihen liittyvine asiakirjoineen johtokunnan jäsenille pääsääntöisesti vähintään kaksi työpäivää ennen kyseistä kokousta, paitsi erittäin kiireellisissä tapauksissa, jolloin puheenjohtajan on meneteltävä olosuhteiden vaatimalla tavalla.2. Johtokunnan kokouspöytäkirja jaetaan johtokunnan jäsenten hyväksyttäväksi seuraavassa kokouksessa (tai tarvittaessa tätä aiemmin kirjallisella menettelyllä), ja sen allekirjoittaa kokouksen puheenjohtaja.4 artiklaTeleneuvottelut1. Puheenjohtajan pyynnöstä johtokunta voi tehdä päätöksiä teleneuvottelussa, ellei vähintään kaksi johtokunnan jäsentä sitä vastusta. Päätöksiä voidaan tehdä teleneuvottelussa ainoastaan erityisolosuhteissa. Puheenjohtaja määrittelee tällaiset erityisolosuhteet, ja johtokunnan jäsenet voivat vaatia, että teleneuvottelusta sekä päätettävänä olevasta asiasta ilmoitetaan etukäteen.2. Puheenjohtajan erityisolosuhteista tekemä päätös sekä johtokunnan teleneuvottelussa tekemät päätökset kirjataan johtokunnan kokouspöytäkirjaan.5 artiklaToimivallan siirtäminen1. Johtokunta voi valtuuttaa yhden tai useamman jäsenistään toteuttamaan puolestaan ja vastuullaan selkeästi määriteltyjä hallinnollisia toimenpiteitä ja laatimaan asiakirjoja, joilla valmistellaan johtokunnan jäsenten myöhempää kollegiaalista päätöstä sekä asiakirjoja, joilla pannaan täytäntöön johtokunnan tekemät lopulliset päätökset.2. Johtokunta voi myös puheenjohtajan suostumuksella antaa yhden tai useamman jäsenensä tehtäväksi (i) hyväksyä minkä tahansa 5 artiklan 1 kohdassa määritellyn asiakirjan lopullisen tekstin edellyttäen, että johtokunta on jo vahvistanut tällaisen asiakirjan sisällön käsittelyssään ja/tai (ii) tehdä lopullisen päätöksen, silloin kun on kyse rajoitetuista ja selkeästi määritellyistä toimeenpanovaltuuksista; tällaista toimivallan siirtoa on valvottava tarkasti johtokunnan antamien objektiivisten kriteerien mukaisesti.3. 5 artiklan 1 ja 2 kohdan mukaisesti tehdyt päätökset ja toimivallan siirrot kirjataan johtokunnan kokouspöytäkirjaan.4. Näin siirretyt valtuudet voidaan siirtää edelleen ainoastaan silloin, kun valtuuspäätöksessä on tätä tarkoittava erityissäännös.6 artiklaJulkaiseminenTämä päätös julkaistaan Euroopan yhteisöjen virallisessa lehdessä.Tehty Frankfurt am Mainissa 12 päivänä lokakuuta 1999.EKP:n puheenjohtajaWillem F. DUISENBERG


Avis juridique important

|

31996D0531(01)

Neuvoston päätös, tehty 14 päivänä toukokuuta 1996, varajäsenen nimeämisestä eläinlääketieteellisen koulutuksen neuvoa-antavaan komiteaan

Virallinen lehti nro C 156 , 31/05/1996 s. 0001 - 0001

NEUVOSTON PÄÄTÖS,tehty 14 päivänä toukokuuta 1996,varajäsenen nimeämisestä eläinlääketieteellisen koulutuksen neuvoa-antavaan komiteaan (96/C 156/01)EUROOPAN UNIONIN NEUVOSTO, jokaottaa huomioon eläinlääketieteellisen koulutuksen neuvoa-antavan komitean perustamisesta (1) 18 päivänä joulukuuta 1978 tehdyn neuvoston päätöksen 78/1028/ETY ja erityisesti sen 3 ja 4 artiklan,sekä katsoo, ettäneuvosto nimesi 25 päivänä maaliskuuta 1994 (2) tekemällään päätöksellä tohtori Augusto FERRAZZAn varajäseneksi 24 päivänä maaliskuuta 1997 päättyväksi kaudeksi, jaItalian hallitus on esittänyt tohtori Gianluca FIOREa tohtori Augusto FERRAZZAn tilalle,ON PÄÄTTÄNYT SEURAAVAA:Ainoa artikla Tohtori Gianluca FIORE nimetään eläinlääketieteellisen koulutuksen neuvoa-antavan komitean varajäseneksi tohtori Augusto FERRAZZAn tilalle tämän jäljellä olevaksi toimikaudeksi eli 24 päivään maaliskuuta 1997 asti.Tehty Brysselissä 14 päivänä toukokuuta 1996.Neuvoston puolestaE. GUZZANTIPuheenjohtaja(1) EYVL N:o L 362, 23.12.1978, s. 10(2) EYVL N:o C 100, 9.4.1994, s. 1


title: Komission päätös, annettu 19 päivänä joulukuuta 2012 , 30 päivänä heinäkuuta 2010 tehdyn päätöksen muuttamisesta sen sovellettavuuden sekä elintarvikeketjun toiminnan parantamista käsittelevän korkean tason foorumin kokoonpanon osalta

text:
               21.12.2012

               FI

               Euroopan unionin virallinen lehti

               C 396/17

         KOMISSION PÄÄTÖS,
   annettu 19 päivänä joulukuuta 2012,
   30 päivänä heinäkuuta 2010 tehdyn päätöksen muuttamisesta sen sovellettavuuden sekä elintarvikeketjun toiminnan parantamista käsittelevän korkean tason foorumin kokoonpanon osalta
   2012/C 396/06
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen
   sekä katsoo seuraavaa:

               (1)

               Elintarvikeketjun toiminnan parantamista käsittelevän korkean tason foorumin perustamisesta 30 päivänä heinäkuuta 2010 tehtyä komission päätöstä (1) sovelletaan 31 päivään joulukuuta 2012.

               (2)

               Foorumi on edistänyt kilpailukykyä EU:n elintarvikealan arvoketjussa seuraamalla elintarviketeollisuuden kilpailukykyä käsittelevän korkean tason työryhmän antamien suositusten toteutusta ja komission tiedonannossaan ”Toimivampi elintarvikeketju Eurooppaan” (2) ehdottamien aloitteiden täytäntöönpanoa. Foorumi on suositellut, että toteutetaan uusia kohdennettuja toimia. Näitä aloitteita on tarpeen seurata. Elintarvikeketjun toiminnan parantamista käsittelevän korkean tason foorumin työn olisi sen vuoksi jatkuttava vielä 31 päivän joulukuuta 2012 jälkeen.

               (3)

               Foorumin jäseneksi olisi otettava kansallisia viranomaisia kaikista jäsenvaltioista, jotta hyvien käytänteiden vaihto helpottuisi ja foorumin vaikutukset ulottuisivat laajemmalle. Yksityisten organisaatioiden edustusta olisi tarkistettava julkisen hakuilmoituksen pohjalta, jotta eri sidosryhmät olisivat tasapuolisesti edustettuina,

         ON HYVÄKSYNYT TÄMÄN PÄÄTÖKSEN:
   Ainoa artikla
   Muutetaan 30 päivänä heinäkuuta 2010 tehty päätös seuraavasti:

               1)

               Muutetaan 4 artikla seuraavasti:

                           a)

                           Korvataan 1 kohta seuraavasti:
                           ”1.   Foorumiin kuuluu enintään 50 jäsentä.”

                           b)

                           Korvataan 3 kohta seuraavasti:
                           ”3.   Jäsenvaltioiden viranomaiset nimeävät edustajansa 5 artiklan 2 kohdassa tarkoitettuun valmisteluryhmään.
                           Yritys- ja teollisuustoiminnan pääosaston pääjohtaja nimittää muut jäsenet sellaisten organisaatioiden joukosta, joilla on erityisosaamista 2 artiklassa ja 3 artiklassa tarkoitetuilla aloilla ja jotka ovat vastanneet hakuilmoitukseen. Kyseiset organisaatiot nimeävät edustajansa foorumiin ja 5 artiklan 2 kohdassa tarkoitettuun valmisteluryhmään.
                           Komissio voi kieltäytyä nimittämästä organisaation nimeämää edustajaa, jos se katsoo ryhmän perustamisvaiheessa tai ryhmän työjärjestyksessä määritellyistä perustelluista syistä, että nimeäminen ei ole asianmukainen. Tällaisissa tapauksissa kyseistä organisaatiota pyydetään nimeämään toinen edustaja.”

               2)

               Korvataan 7 artikla seuraavasti:
               ”7 artikla
               Sovellettavuus
               Tätä päätöstä sovelletaan 31 päivään joulukuuta 2014.”

      Tehty Brysselissä 19 päivänä joulukuuta 2012.

            Komission puolesta

         Antonio TAJANI

            Varapuheenjohtaja

      (1)  EUVL C 210, 3.8.2010, s. 4.

      (2)  KOM(2009) 591, 28.10.2009.


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VIII - Euroopan oikeusasiamies

text:
               26.9.2009

               FI

               Euroopan unionin virallinen lehti

               L 255/89

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VIII – Euroopan oikeusasiamies
   (2009/639/EY)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0423/2008) (2),

               —

               ottaa huomioon Euroopan oikeusasiamiehen vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0156/2009),

               1.

               myöntää Euroopan oikeusasiamiehelle vastuuvapauden talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 287, 10.11.2008, s. 111.

      (5)  EYVL L 248, 16.9.2002, s. 1.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka VIII – Euroopan oikeusasiamies
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0423/2008) (2),

               —

               ottaa huomioon Euroopan oikeusasiamiehen vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0156/2009),

               1.

               panee merkille, että vuonna 2007 Euroopan oikeusasiamiehellä oli käytettävissään maksusitoumusmäärärahoja yhteensä 8,2 miljoonaa euroa (2006: 7,7 miljoonaa euroa (6)), joiden käyttöaste oli 90,48 prosenttia, eli alhaisempi kuin muilla toimielimillä keskimäärin (93,84 prosenttia);

               2.

               panee merkille, että kaudella 2003–2007 maksusitoumusmäärärahat ovat kasvaneet tasaisesti 4,4 miljoonasta eurosta 8,2 miljoonaan euroon (liki +86 %) ja virat lisääntyneet 31:stä 57:ään (+84 %), kun taas kanteluiden määrä on noussut 2 436:sta 3 217:ään (+32 %) ja aloitettujen uusien tutkimusten määrä 253:sta 308:aan (+22 %); panee myös merkille, että virkojen määrä ei lisääntynyt toisena perättäisenä vuotena;

               3.

               huomauttaa, että tilintarkastustuomioistuimen vuosikertomuksen mukaan tarkastus ei antanut aihetta merkittäviin huomautuksiin oikeusasiamiehen osalta;

               4.

               panee merkille, että sisäisen tarkastajan kertomuksen nro 08/03 mukaan vuonna 2007 tehdyissä sisäisen tarkastajan tutkimuksissa kävi ilmi, että mikäli sovitut toimenpiteet pannaan täysimääräisesti täytäntöön, toimielimen sisäiset johto- ja valvontajärjestelmät ovat tehokkaita, ja niillä saadaan kohtuullinen varmuus siitä, että valvontatavoitteet saavutetaan johdonmukaisesti;

               5.

               palauttaa mieleen, että toimielintä koskevan sisäisen tarkastajan kertomuksen nro 06/04 mukaan tarkastuksessa, jolla arvioitiin henkilöstön henkilökohtaisten etuuksien määrittämiseen sovellettavien hallinto- ja valvontamenettelyjen riittävyyttä, ei havaittu merkittäviä riskitekijöitä hallinto- ja valvontamenettelyissä, mutta se osoitti kuitenkin, että toimielimen olisi paneuduttava tiettyihin seikkoihin; muistuttaa myös, että sisäinen tarkastaja ja toimielin sopivat tämän jälkeen toimintasuunnitelmasta, jonka täytäntöönpanon määräajaksi asetettiin 30. syyskuuta 2007; pitää myönteisinä joulukuussa 2007 toteutetun seurantatarkastuksen johtopäätöksiä, joiden mukaan kaikki toimintasuunnitelmassa sovitut henkilökohtaisten etuuksien hallinnointia koskevat kohdat pantiin täysimääräisesti täytäntöön;

               6.

               panee merkille, että sovittua julkisia hankintoja koskevien sääntöjen noudattamiseen liittyvää toimintasuunnitelmaa koskevassa seurantatarkastuksessa todettiin, että vaikka edistystä oli tapahtunut, oikeusasiamies ei vielä ollut pannut täysimääräisesti täytäntöön kahta keskeneräistä, sisäisessä tarkastuskertomuksessa nro 06/03 mainittua toimenpidettä; rohkaisee oikeusasiamiestä saattamaan kiireesti kyseisten toimenpiteiden täytäntöönpanon päätökseen, kuten sisäinen tarkastaja on ehdottanut; pitää myönteisenä, että sisäinen tarkastaja sisällytti havaintojensa perusteella julkisia hankintoja koskevan prosessin tarkastamisen vuoden 2008 työohjelmaansa, ja odottaa kyseisen seurantatarkastuksen tuloksia;

               7.

               panee merkille johtavan valtuutetun tulojen ja menojen hyväksyjän vuoden 2007 toimintakertomuksessa ilmoitetut tiedot, joiden mukaan oikeusasiamiehen toimiston sisäisen valvontajärjestelmän tehokkuutta arvioitiin toimielimessä jälleen vuoden 2008 alussa, jolloin havaittiin yleisesti, että sisäisen valvonnan vaatimukset on kaiken kaikkiaan pantu täytäntöön tyydyttävästi (88 prosenttia, kun vastaava luku oli 85 prosenttia vuonna 2006 ja 74 prosenttia vuonna 2004);

               8.

               panee kuitenkin myös merkille, että tietyillä aloilla kaivattiin toimien tehostamista (arkaluonteisten tehtävien yksilöinti, suunnittelun ja ohjelmoinnin parantaminen, suoritusindikaattorit); kannustaa oikeusasiamiestä tekemään kaikkensa parantaakseen edelleen toimielimen sisäisen valvontajärjestelmän tehokkuutta;

               9.

               panee tyytyväisenä merkille, että uusi oikeusasiamiehen ja Euroopan parlamentin välistä yhteistyötä koskeva puitesopimus, jonka voimassaoloaika on avoin ja joka tuli voimaan 1. huhtikuuta 2006, alkoi kantaa hedelmää vuonna 2007; toteaa myös, että kyseinen sopimus koskee tiettyjen hallinnollisten palvelujen tarjoamista, kuten rakennuksia, tietotekniikkaa, viestintää, oikeudellista neuvontaa, terveydenhoitoa, koulutusta, käännöksiä ja tulkkausta koskevia palveluja;

               10.

               kiittää oikeusasiamiestä siitä, että tämä on edelleen pyrkinyt kehittämään toimielinten välisiä yhteyksiä muiden elinten (etenkin julkaisutoimiston, Euroopan yhteisöjen henkilöstökoulutuskeskuksen ja Euroopan yhteisöjen henkilöstövalintatoimiston kanssa) ja käännöskeskuksen kanssa; panee merkille, että 70 prosenttia oikeusasiamiehen toimintamenoista sidottiin ja käytettiin toimielinten välisen yhteistyön perusteella;

               11.

               panee tyytyväisenä merkille oikeudellisen yksikön uudelleenjärjestelyn onnistuneen täytäntöönpanon toukokuusta 2007 lähtien, millä varmistettiin tutkimusten käsittelyiden ja päätösten valmisteluiden tehokas valvonta ja herpaantumaton eteenpäin vieminen;

               12.

               panee merkille, että vuosikertomuksensa mukaan oikeusasiamiehellä on aikaisempiin vuosiin verrattuna vähemmän vaikeuksia ottaa palvelukseensa päteviä asianajajia ja henkilöstön suurta vaihtuvuutta koskeva ongelma on pienentynyt;

               13.

               pitää myönteisenä oikeusasiamiehen 14. joulukuuta 2007 tekemää päätöstä oikeusasiamiehen taloudellisten etujen vuosittaisesta ilmoittamisesta; panee tyytyväisenä merkille, että tämä ilmoitus on julkaistu oikeusasiamiehen internetsivustolla;

               14.

               onnittelee oikeusasiamiestä tämän liittymisestä 2. kesäkuuta 2008 Euroopan parlamentin, neuvoston ja komission välillä 25. toukokuuta 1999 tehtyyn toimielinten sopimukseen (7) Euroopan petostentorjuntaviraston (OLAF) sisäisistä tutkimuksista sovellettaessa asetuksessa (EY) N:o 1073/1999 (8) perustettua järjestelmää; panee tyytyväisenä merkille, että oikeusasiamies teki samana päivänä päätöksen, joka koskee sisäisen tutkinnan ehtoja ja edellytyksiä, kun kyseessä on petosten, korruption ja kaikenlaisen yhteisöjen etuja vahingoittavan lainvastaisen toiminnan ehkäiseminen;

               15.

               pyytää oikeusasiamiestä sisällyttämään seuraavaan toimintakertomukseensa (varainhoitovuosi 2008) luvun, jossa selvitetään seikkaperäisesti, mitä jatkotoimia on toteutettu Euroopan parlamentin aikaisempien vastuuvapauden myöntämispäätösten jälkeen seuranneen vuoden aikana, mukaan lukien mahdolliset suositusten noudattamatta jättämistä koskevat perustelut;

               16.

               toteaa, että varainhoitoasetukseen tehdyistä tarkistuksista huolimatta siihen sisältyvät hankintoja koskevat säännöt ovat edelleen pienten toimielinten, kuten Euroopan oikeusasiamiehen, kannalta liiallisen raskaita, etenkin kun on kyse arvoltaan suhteellisen pieniä hankintoja koskevista tarjouksista; kehottaa komissiota – tämän tehdessä alustavaa työtään ennen varainhoitoasetukseen esitettävien mahdollisten muutosehdotusten laatimista – kuulemaan laajalti oikeusasiamiehen pääsihteeriä ja sihteeristöä varmistaakseen, että näiden näkökannat otetaan täysimääräisesti huomioon lopullisessa luonnoksessa.

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 287, 10.11.2008, s. 111.

      (5)  EYVL L 248, 16.9.2002, s. 1.

      (6)  2005: 7,2 miljoonaa euroa

      (7)  EYVL L 136, 31.5.1999, s. 15.

      (8)  Euroopan parlamentin ja neuvoston asetus (EY) N:o 1073/1999, annettu 25. toukokuuta 1999, Euroopan petostentorjuntaviraston (OLAF) tutkimuksista (EYVL L 136, 31.5.1999, s. 1).


title: 2007/134/EY: Komission päätös, tehty 2 päivänä helmikuuta 2007 , Euroopan tutkimusneuvoston perustamisesta (ETA:n kannalta merkityksellinen teksti )

text:
               24.2.2007

               FI

               Euroopan unionin virallinen lehti

               L 57/14

      KOMISSION PÄÄTÖS,
   tehty 2 päivänä helmikuuta 2007,
   Euroopan tutkimusneuvoston perustamisesta
   (ETA:n kannalta merkityksellinen teksti)
   (2007/134/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) 18 päivänä joulukuuta 2006 tehdyn Euroopan parlamentin ja neuvoston päätöksen N:o 1982/2006/EY (1) ja erityisesti sen 2 ja 3 artiklan,
   ottaa huomioon Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta ”Ideat”19 päivänä joulukuuta 2006 tehdyn neuvoston päätöksen 2006/972/EY (2) ja erityisesti sen 4 artiklan 2 ja 3 kohdan,
   sekä katsoo seuraavaa:

               (1)

               Seitsemänteen puiteohjelmaan kuuluvan ”Ideat”-erityisohjelman tavoitteena on tukea tutkijalähtöistä tieteen eturintamassa olevaa tutkimusta, jota voidaan harjoittaa kaikilla tieteen, teknologian ja tutkimuksen aloilla tutkijoiden itse valitsemista tutkimusaiheista.

               (2)

               Päätöksen 2006/972/EY mukaan komission olisi perustettava Euroopan tutkimusneuvosto (jäljempänä ”ERC”), jonka avulla ”Ideat”-erityisohjelma pannaan täytäntöön.

               (3)

               Päätöksen 2006/972/EY 4 artiklan 3 kohdan mukaan ERC muodostuu riippumattomasta tieteellisestä neuvostosta (jäljempänä ’tieteellinen neuvosto’) ja sitä tukevasta erityisestä täytäntöönpanorakenteesta.

               (4)

               Tieteellinen neuvosto koostuu komission nimittämistä arvostetuista tiedemiehistä, insinööreistä ja tutkijoista, jotka toimivat yksityishenkilöiden ominaisuudessa edustamatta minkään ulkopuolisen tahon etuja. Tieteellisen neuvoston olisi toimittava päätöksen 2006/972/EY 5 artiklassa esitetyn tehtävämäärityksen mukaisesti ja toiminnallaan edistettävä ainoastaan ”Ideat”-erityisohjelman tieteellisten, teknologisten ja tutkimuksellisten tavoitteiden saavuttamista.

               (5)

               Tieteellisen neuvoston olisi itse valittava pääsihteeri, joka toimii sen alaisuudessa. Pääsihteeri muun muassa avustaa tieteellistä neuvostoa sen yhteistyössä erityisen täytäntöönpanorakenteen ja komission kanssa sekä seurannassa, joka koskee tieteellisen neuvoston strategian ja kantojen käytännön täytäntöönpanoa täytäntöönpanorakenteen toimesta.

               (6)

               Tutkimusneuvoston toiminnan olisi perustuttava tieteelliseen huippuosaamiseen, itsenäisyyteen, tehokkuuteen ja avoimuuteen. Komission olisi toimittava tieteellisen neuvoston itsenäisyyden ja puolueettomuuden takaajana ja varmistettava sen asianmukainen toiminta.

               (7)

               Edellytyksistä, joilla tieteellisen neuvoston jäsenet voivat julkistaa tietoja, olisi säädettävä, rajoittamatta kuitenkaan komission menettelysääntöihin päätöksellä 2001/844/EY, EHTY, Euratom (3) liitettyjen turvallisuussäännösten soveltamista.

               (8)

               Tieteellisen neuvoston jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (4) säännöksiä.

               (9)

               Tieteellisen neuvoston perustajajäseniä valitsemaan asetettiin riippumaton korkean tason asiantuntijakomitea. Tiede- ja tutkimusyhteisön laajan kuulemisen jälkeen komitea antoi suosituksia tieteellisen neuvoston jäsenten valintaan sovellettavista periaatteista ja perusteista sekä itse perustajajäsenistä.

               (10)

               Erityinen täytäntöönpanorakenne olisi perustettava ulkoisena rakenteena toimeenpanoviraston muodossa, joka perustetaan erillisellä säädöksellä tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (5) mukaisesti.

               (11)

               Kunnes toimeenpanovirasto on perustettu ja toiminnassa, olisi erityisen komission jaoston huolehdittava toimeenpanovirastolle kuuluvista täytäntöönpanotehtävistä.

               (12)

               Tämän päätöksen talousarviovaikutus otetaan huomioon ”Ideat”-erityisohjelman rahoituspäätöksessä ja ulkoista rakennetta koskevaan komission ehdotukseen liittyvässä rahoitusselvityksessä,

         ON PÄÄTTÄNYT SEURAAVAA:
   1   LUKU
   EUROOPAN TUTKIMUSNEUVOSTO
   1 artikla
   Perustaminen
   Perustetaan Euroopan tutkimusneuvosto tämän päätöksen voimaantulopäivän ja 31 päivän joulukuuta 2013 väliseksi ajanjaksoksi ”Ideat”-erityisohjelman täytäntöönpanoa varten. Se muodostuu tieteellisestä neuvostosta ja erityisestä täytäntöönpanorakenteesta siten kuin jäljempänä säädetään.
   2   LUKU
   TIETEELLINEN NEUVOSTO
   2 artikla
   Perustaminen
   Perustetaan tieteellinen neuvosto.
   3 artikla
   Tehtävät
   1.   Tieteellinen neuvosto hoitaa sille päätöksen 2006/972/EY 5 artiklan 3 kohdassa säädettyjä tehtäviä.
   2.   Tieteellinen neuvosto muun muassa laatii yleisen tieteellisen strategian, tekee päätöksen 2006/972/EY 6 artiklan 6 kohdan mukaisesti täysin valtuuksin päätökset siitä, minkä tyyppistä tutkimusta rahoitetaan, ja toimii toiminnan laadun takaajana tieteellisestä näkökulmasta. Sen tehtäviin kuuluvat vuosittaisen työohjelman laatiminen, vertaisarviointiprosessin vahvistaminen sekä ”Ideat”-erityisohjelman täytäntöönpanon seuranta ja laadunvalvonta, rajoittamatta kuitenkaan komission vastuuta.
   4 artikla
   Jäsenet
   1.   Tieteellinen neuvosto muodostuu enintään 22 jäsenestä.
   2.   Tieteellinen neuvosto muodostuu arvostetuista Euroopan tiedeyhteisön edustajista, joilla on tarvittava asiantuntemus ja jotka edustavat useita eri tutkimusaloja yksityishenkilön ominaisuudessa edustamatta poliittisia tai muita etutahoja.
   3.   Nimitetään liitteessä I esitettyjen periaatteiden ja perusteiden mukaisesti nimetyt ja liitteessä II luetellut tieteellisen neuvoston perustajajäsenet.
   4.   Komissio nimittää myöhemmin nimitettävät jäsenet liitteessä I esitettyjen periaatteiden ja perusteiden mukaisesti sen jälkeen, kun heidät on valittu tieteellisen neuvoston hyväksymällä riippumattomalla ja avoimella menettelyllä, jonka yhteydessä kuullaan myös tiedeyhteisöä ja annetaan kertomus parlamentille ja neuvostolle. Tulevien jäsenten nimitykset julkaistaan asetuksen (EY) N:o 45/2001 mukaisesti.
   5.   Jäsenten on hoidettava tehtäviään riippumattomasti ilman ulkopuolelta tulevaa vaikutusta. Heidän on ilmoitettava komissiolle hyvissä ajoin mahdollisista eturistiriidoista, jotka voivat vaarantaa heidän puolueettomuutensa.
   6.   Jäsenet nimitetään neljän vuoden toimikaudeksi, joka voidaan uusia kerran, ja heihin sovelletaan rotaatiojärjestelmää, jolla varmistetaan tieteellisen neuvoston työn jatkuvuus. Jäsen voidaan myös nimittää toimikauden enimmäiskestoa lyhyemmäksi ajaksi, jotta mahdollistetaan jäsenten vaiheittainen rotaatio. Jäsenet pysyvät tehtävässään, kunnes heidät korvataan tai heidän toimikautensa päättyy.
   7.   Jos jäsen eroaa tehtävästään tai kun hänen viimeinen toimikautensa päättyy, komissio nimittää uuden jäsenen.
   8.   Poikkeuksellisissa olosuhteissa komissio voi omasta aloitteestaan päättää jäsenen toimikauden tieteellisen neuvoston puolueettomuuden ja/tai jatkuvuuden ylläpitämiseksi.
   9.   Tieteellisen neuvoston jäsenille ei makseta palkkaa heidän hoitamistaan tehtävistä.
   5 artikla
   Periaatteet ja menetelmät
   1.   Tieteellisen neuvoston on toimittava itsenäisesti ja riippumattomasti.
   2.   Tieteellisen neuvoston on tarvittaessa kuultava tiede-, teknologia- ja tutkimusyhteisöä.
   3.   Tieteellisen neuvoston on toiminnallaan edistettävä ainoastaan ”Ideat”-erityisohjelman tieteellisten, teknologisten ja tutkimuksellisten tavoitteiden saavuttamista. Sen on toimittava puolueettomasti ja rehellisesti ja hoidettava työnsä tehokkaasti ja mahdollisimman avoimesti.
   4.   Tieteellinen neuvosto on vastuussa komissiolle, ja sen on oltava jatkuvasti ja tiiviisti yhteydessä komissioon ja erityiseen täytäntöönpanorakenteeseen sekä toteutettava mahdolliset järjestelyt tätä varten.
   5.   Tehtävien hoitamisen yhteydessä saatuja tietoja ei saa julkistaa, jos ne komission tai tieteellisen neuvoston puheenjohtajan mielestä liittyvät luottamuksellisiin asioihin.
   6.   Komissio antaa tieteellisen neuvoston työn edellyttämää tietoa ja apua, jotta se voi työskennellä itsenäisesti ja riippumattomasti.
   7.   Tieteellinen neuvosto raportoi säännöllisesti komissiolle ja antaa tietoja ja apua, jota komissio tarvitsee raportointivelvollisuuksiensa toteuttamisessa (vuosikertomus ja vuosittainen toimintakertomus).
   6 artikla
   Toiminta
   1.   Tieteellinen neuvosto valitsee jäsentensä joukosta puheenjohtajan ja kaksi varapuheenjohtajaa, jotka edustavat tieteellistä neuvostoa sen työjärjestyksen mukaisesti ja ohjaavat ja avustavat sitä sen työn organisoinnissa, johon kuuluu asialistan ja asiakirjojen laadinta kokouksia varten.
   2.   Tieteellisen neuvoston puheenjohtajan nimikkeenä voi olla myös Euroopan tutkimusneuvoston puheenjohtaja ja varapuheenjohtajien nimikkeenä Euroopan tutkimusneuvoston varapuheenjohtaja.
   3.   Tieteellinen neuvosto vahvistaa työjärjestyksensä, jonka on sisällettävä yksityiskohtaiset säännöt 1 kohdassa tarkoitetuista vaaleista sekä menettelysäännöt mahdollisten eturistiriitojen käsittelystä.
   4.   Tieteellinen neuvosto kokoontuu täysistuntoon niin usein kuin sen työ edellyttää.
   5.   Tieteellisen neuvoston puheenjohtaja voi päättää järjestää osanotoltaan rajoitettuja kokouksia.
   7 artikla
   Euroopan tutkimusneuvoston pääsihteeri
   1.   Tieteellinen neuvosto valitsee itsenäisesti pääsihteerin, joka toimii sen alaisuudessa. Pääsihteeri muun muassa avustaa tieteellistä neuvostoa sen yhteistyössä komission ja erityisen täytäntöönpanorakenteen kanssa.
   2.   Pääsihteerin tehtävät määrittelee tieteellinen neuvosto. Näihin tehtäviin kuuluu seuranta, joka koskee tieteellisen neuvoston vahvistaman strategian ja kantojen käytännön täytäntöönpanoa erityisen täytäntöönpanorakenteen toimesta.
   3.   Pääsihteerin asettamisen ja toiminnan tuki katetaan ”Ideat”-erityisohjelmasta.
   4.   Pääsihteerin toimikauden kesto ei saa ylittää 30:tä kuukautta, ja se voidaan uusia kerran.
   8 artikla
   Kokouskustannukset
   1.   Komissio korvaa tieteellisen neuvoston toiminnan edellyttämät jäsenten matkakulut ja tarvittaessa oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti. Komissio voi korvata myös muihin tieteellisen neuvoston työn kannalta välttämättömiin kokouksiin liittyvät matka- ja oleskelukulut, jos komissio on hyväksynyt ne ennakolta; tämä koskee tieteellisen neuvoston jäsenten sekä ulkopuolisten asiantuntijoiden ja sidostahojen edustajien välisiä kokouksia.
   2.   Kokouskustannukset korvataan tieteellisen neuvoston vuosittaisen pyynnön perusteella, rajoittamatta kuitenkaan komission vastuuta.
   3   LUKU
   9 artikla
   Erityinen täytäntöönpanorakenne
   Erityinen täytäntöönpanorakenne perustetaan ulkoisena rakenteena; kunnes ulkoinen rakenne on perustettu ja toiminnassa, sille kuuluvista täytäntöönpanotehtävistä huolehtii erityinen komission jaosto.
   4   LUKU
   YLEISET SÄÄNNÖKSET
   10 artikla
   Voimaantulo
   Tämä päätös tulee voimaan päivänä, jona se tehdään.

      Tehty Brysselissä 2 päivänä helmikuuta 2007.

            Komission puolesta

         Janez POTOČNIK

            Komission jäsen

      (1)  EUVL L 412, 30.12.2006, s. 1.

      (2)  EUVL L 400, 30.12.2006, s. 243.

      (3)  EYVL L 317, 3.12.2001, s. 1. Päätös sellaisena kuin se on viimeksi muutettuna päätöksellä 2006/548/EY, Euratom (EUVL L 215, 5.8.2006, s. 38).

      (4)  EYVL L 8, 12.1.2001, s. 1.

      (5)  EYVL L 11, 16.1.2003, s. 1.

      LIITE I
      Tieteellisen neuvoston jäsenten valintaan sovellettavat periaatteet ja perusteet
      Tieteellisen neuvoston koostumuksesta on käytävä ilmi, että neuvosto kykenee harjoittamaan arvovaltaista ja täysin riippumatonta tieteellistä johtajuutta, jossa syvällinen tietämys ja kokemus yhdistyvät visioihin ja mielikuvitukseen. Tieteellisen neuvoston uskottavuus rakentuu ominaisuuksien tasapainoiseen yhdistelmään sen muodostavien miesten ja naisten keskuudessa, ja heidän olisi kollektiivisesti ilmennettävä Euroopan tiedeyhteisöä sen koko laajuudessa. Tieteellisen neuvoston yksittäisten jäsenten on oltava kiistattoman arvostettuja johtavina tutkijoina ja tunnettuja riippumattomuudestaan ja sitoutumisestaan tutkimukseen. Heidän tulee pääsääntöisesti olla joko aktiivisia tutkijoita tai hiljattain tutkimustoimintansa lopettaneita tutkijoita, jotka ovat harjoittaneet tieteellistä johtajuutta Euroopan tasolla tai maailmanlaajuisesti. Kysymykseen voivat tulla myös nuoremmat seuraavan sukupolven johtohahmot.
      Jäsenten on edustettava useita eri tutkimusaloja, jotka ulottuvat luonnontieteistä ja teknisistä tieteistä yhteiskunta- ja humanistisiin tieteisiin. Heitä ei kuitenkaan tulisi pitää minkään tietyn tutkimusalan tai -suuntauksen edustajina, eikä heidän tulisi nähdä itseään tietyn alan tai suuntauksen edustajina. Heidän tulisi edustaa laajaa katsantokantaa, joka ilmentää kollektiivista ymmärrystä tutkimuksen tärkeistä kehityssuuntauksista (myös poikkitieteellisessä ja monialaisessa tutkimuksessa) ja tutkimustarpeista koko Euroopassa.
      Sen lisäksi, että jäsenillä on tunnustettu asema tiedemiehinä ja tutkijoina, heillä tulisi olla kollektiivisesti laaja kokemus, joka on hankittu Euroopan maiden lisäksi myös muissa tutkimusintensiivisissä maissa. Kokemus voi liittyä esimerkiksi perustutkimuksen tukemiseen ja edistämiseen tai tutkimuksen ja osaamisensiirron organisointiin ja hallintoon yliopistoissa, korkeakouluissa, akatemioissa ja yrityksissä. Niin ikään se voi liittyä tietämykseen kansallisista ja kansainvälisistä tutkimustoimista, tutkimusrahoitusjärjestelmistä ja Euroopan tutkimusneuvoston laajemmasta poliittisesta toimintakehyksestä.
      Jäsenten olisi heijastettava tiedeyhteisön eri osalohkoja sekä tutkimusta harjoittavien tieteellisten instituutioiden koko kirjoa. Jäseninä tulisi olla henkilöitä, joilla on kokemusta esimerkiksi yliopistoista, korkeakouluista, tutkimuslaitoksista, akatemioista, rahoituselimistä sekä tutkimuksesta yritysmaailmassa. Jäseninä tulisi olla myös henkilöitä, joilla on kokemusta useammasta kuin yhdestä maasta, ja joidenkin jäsenten pitäisi tulla Euroopan ulkopuolisesta tutkimusyhteisöstä.

      LIITE II
      Tieteellisen neuvoston 22 perustajajäsentä:

                  Dr. Claudio BORDIGNON, Istituto scientifico universitario San Raffaele, Milano

                  Prof. Manuel CASTELLS, Katalonian avoin yliopisto (UOC)

                  Prof. Paul J. CRUTZEN, Kemian Max Planck -instituutti, Mainz

                  Prof. Mathias DEWATRIPONT, Université Libre de Bruxelles

                  Dr. Daniel ESTEVE, CEA Saclay

                  Prof. Pavel EXNER, Doppler-instituutti, Praha

                  Prof. Hans-Joachim FREUND, Fritz-Haber-Institut, Berliini

                  Prof. Wendy HALL, Southamptonin yliopisto

                  Prof. Carl-Henrik HELDIN, Ludwig Institutet för Cancerforskning

                  Prof. Fotis C. KAFATOS, Imperial College London

                  Prof. Michal KLEIBER, Puolan tiedeakatemia

                  Prof. Norbert KROO, Unkarin tiedeakatemia

                  Prof. Maria Teresa V.T. LAGO, Porton yliopisto

                  Dr. Oscar MARIN PARRA, Instituto de Neurociencias de Alicante

                  Prof. Lord MAY, Oxfordin yliopisto

                  Prof. Helga NOWOTNY, Wissenschaftszentrum, Wien

                  Prof. Christiane NÜSSLEIN-VOLHARD, Kehitysbiologian Max Planck -instituutti, Tübingen

                  Prof. Leena PELTONEN-PALOTIE, Helsingin yliopisto ja Kansanterveyslaitos

                  Prof. Alain PEYRAUBE, CNRS, Pariisi

                  Dr. Jens R. ROSTRUP-NIELSEN, Haldor Topsoe A/S

                  Prof. Salvatore SETTIS, Scuola Normale Superiore, Pisa

                  Prof. Rolf M. ZINKERNAGEL, Zürichin yliopisto


Avis juridique important

|

31976D0601

76/601/EHTY: Neuvoston päätös, tehty 10 päivänä heinäkuuta 1976, kolmen etujärjestön nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten

Virallinen lehti nro L 194 , 20/07/1976 s. 0016 - 0016 Suomenk. erityispainos Alue 1 Nide 1 s. 0123  Ruotsink. erityispainos Alue 1 Nide 1 s. 0123

NEUVOSTON PÄÄTÖS,tehty 10 päivänä heinäkuuta 1976,kolmen etujärjestön nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (76/601/EHTY)EUROOPAN YHTEISÖJEN NEUVOSTO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan,sekä katsoo, ettäEuroopan hiili- ja teräsyhteisön neuvoa-antavan komitean uusien jäsenten nimeämiseksi kahdeksi vuodeksi neuvosto pyysi 1 päivänä kesäkuuta 1976 tehdyllä päätöksellä etujärjestöjä laatimaan luettelot, joissa on kaksi kertaa niin monta ehdokasta kuin heille on osoitettu paikkoja, jasamassa yhteydessä neuvosto päätti siirtää myöhemmäksi Belgian ja Italian työntekijäjärjestöille osoitettujen paikkojen jakamisen,ON PÄÄTTÄNYT SEURAAVAA:Ainoa artikla Jäljempänä lueteltuja työntekijäjärjestöjä pyydetään laatimaan ehdokasluettelot, joiden perusteella Euroopan hiili- ja teräsyhteisön neuvoa-antavaan komiteaan nimetään niin monta edustajaa kuin näiden järjestöjen kohdalla mainitaan.>TAULUKON PAIKKA>Tehty Brysselissä 10 päivänä heinäkuuta 1976.Neuvoston puolestaPuheenjohtajaM. van der STOEL